43 
findes en langstilket hængende Blomst, tilsyneladende extra- 
axillært paa Stængelen, og mellem Bladene B— C og B — A 
to Grene, der ere uden Støtteblade. Man kan altsaa sige, 
at man foruden den tretallige, falske Bladkreds har en Kreds 
af tre Grene (1 blomstrende og to vegetative), der staaer 
afvexlende med hin. Her rejse sig da følgende Spørgsmaal: 
1. Hvor er Hovedaxen? forsvinder den virkelig her ved 
Dichotomien , eller danner én af de 3 Grene dens Fortsæt- 
telse, og da hvilken af dem? 
2. Hvorledes kunne disse Grene (thi nogle maa jo vel 
være sekundære Axer, hvis man ikke vil antage en Deling 
af Væxtkeglen i tre Grene) saa aldeles mangle Støtteblade? 
Det er ikke altid Tilfældet, at Hovedstængelen afsluttes 
paa denne Maade, men da det er det Hyppigste, har jeg 
gjengivet dette i Fig. 1, Tab. I, og vil i det Følgende 
fortrinsvis holde mig hertil. Undertiden findes der nemlig, 
foruden de altid tilstedeværende tre Blade og Blomsten, 
kun én vegetativ Gren, men undertiden findes der tre; i dette 
sidste Tilfælde- staaer der en Gren mellem hvert af Bladene 
A, B, C, og Blomsten findes da midt imellem Grenene, 
hvorved den tydeligt viser sig endestillet. Herved er altsaa 
allerede det ene Spørgsmaal besvaret eller en Antydning 
givet til en Besvarelse, nemlig det, hvor Hovedaxen er. 
Denne afsluttes med Blomsten, som altsaa faaer sin 
extraaxillære Stilling derved, at Grenene ved deres stærkere 
Udvikling trænge den til Siden. Men saa bliver det andet 
Spørgsmaal tilbage, hvorledes Grenene kunne mangle Støtte- 
blade , hvis Plads jo skulde være paa Hovedaxen ved 
Grunden af dem. 
Vi ville imidlertid først vende os til Betragtningen af 
de to (1 — 3) Grene, og vi ville da fiijde endnu følgende 
Mærkeligheder. Bladstillingen paa Grenene er i høj Grad 
afvigende fra, hvad vi — nogle Solaneer og et Par andre 
Planter undtagne — ellers kjende i Planteriget. Bladene 
staa nemlig stillede parvis, to og to (Fig. 1 , E og f, 
s og f , , s I og fa osv.), og det ikke saaledes, at de staa 
modsat hinanden, men Side om Side med en Divergentsvinkel 
